CELEX: 62008CA0278
Language: el
Date: 2010-03-25 00:00:00
Title: Υπόθεση C-278/08: Απόφαση του Δικαστηρίου (πρώτο τμήμα) της 25ης Μαρτίου 2010 [αίτηση του Oberster Gerichtshof (Αυστρία) για την έκδοση προδικαστικής αποφάσεως] — Die BergSpechte Outdoor Reisen und Alpinschule Edi Koblmüller GmbH κατά Günter Guni, trekking.at Reisen GmbH [Σήματα — Διαδίκτυο — Διαφήμιση βάσει λέξεων-κλειδιών (keyword advertising) — Εμφάνιση συνδέσμων προς ιστοτόπους ανταγωνιστών των δικαιούχων σημάτων πανομοιότυπων ή όμοιων προς λέξεις-κλειδιά — Οδηγία 89/104/ΕΟΚ — Άρθρο 5, παράγραφος 1]

22.5.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 134/3
            
         Απόφαση του Δικαστηρίου (πρώτο τμήμα) της 25ης Μαρτίου 2010 [αίτηση του Oberster Gerichtshof (Αυστρία) για την έκδοση προδικαστικής αποφάσεως] — Die BergSpechte Outdoor Reisen und Alpinschule Edi Koblmüller GmbH κατά Günter Guni, trekking.at Reisen GmbH
   (Υπόθεση C-278/08) (1)
   
   (Σήματα - Διαδίκτυο - Διαφήμιση βάσει λέξεων-κλειδιών (keyword advertising) - Εμφάνιση συνδέσμων προς ιστοτόπους ανταγωνιστών των δικαιούχων σημάτων πανομοιότυπων ή όμοιων προς λέξεις-κλειδιά - Οδηγία 89/104/ΕΟΚ - Άρθρο 5, παράγραφος 1)
   2010/C 134/03
   Γλώσσα διαδικασίας:η γερμανική
   
      Αιτούν δικαστήριο
   
   Oberster Gerichtshof
   
      Διάδικοι στην υπόθεση της κύριας δίκης
   
   Die BergSpechte Outdoor Reisen und Alpinschule Edi Koblmüller GmbH
   
      κατά
   
   Günter Guni, trekking.at Reisen GmbH
   
      Αντικείμενο
   
   Αίτηση εκδόσεως προδικαστικής αποφάσεως — Oberster Gerichtshof — Ερμηνεία του άρθρου 5, παράγραφος 1, της πρώτης οδηγίας 89/104/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων (ΕΕ 1989, L 40, σ. 1) — Καταχώριση σημείου παρόμοιου ή πανομοιότυπου προς σήμα σε επιχείρηση παροχής υπηρεσιών, η οποία εκμεταλλεύεται μηχανή αναζήτησης στο Διαδίκτυο, ούτως ώστε, αφού εισαχθεί το εν λόγω σημείο ως όρος αναζήτησης, να εμφανίζονται αυτόματα στην οθόνη διαφημίσεις για προϊόντα ή υπηρεσίες παρόμοιες ή πανομοιότυπες προς εκείνες για τις οποίες έχει καταχωριστεί το επίμαχο σήμα («keyword advertising») — Χαρακτηρισμός της χρήσεως αυτής του σήματος ως χρήσεως της οποίας μπορεί να ζητήσει την απαγόρευση ο δικαιούχος του σήματος
   
      Διατακτικό
   
   Το άρθρο 5, παράγραφος 1, της πρώτης οδηγίας 89/104/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων, πρέπει να ερμηνευθεί υπό την έννοια ότι ο δικαιούχος σήματος μπορεί να απαγορεύσει σε διαφημιζόμενο να διαφημίζει, βάσει λέξεως-κλειδιού πανομοιότυπης με το σήμα και επιλεγείσας από τον διαφημιζόμενο χωρίς τη συγκατάθεση του εν λόγω δικαιούχου στο πλαίσιο υπηρεσίας αντιστοίχησης στο διαδίκτυο, προϊόντα ή υπηρεσίες πανομοιότυπα προς τα προϊόντα και τις υπηρεσίες για τις οποίες έχει καταχωριστεί το εν λόγω σήμα, εφόσον, λόγω της διαφημίσεως αυτής, ο μέσος χρήστης του διαδικτύου δεν δύναται ή δυσχεραίνεται να αντιληφθεί αν τα διαφημιζόμενα προϊόντα ή οι υπηρεσίες προέρχονται από τον δικαιούχο του σήματος ή από επιχείρηση που συνδέεται οικονομικώς με αυτόν ή αν, αντιθέτως, προέρχονται από τρίτον.
   
      (1)  ΕΕ C 223 της 30.8.2008.